Valdis Pelšs

Valdis Pelšs (,Указ Президента РФ от 27.11.2006 № 1316 «О награждении государственными наградами Российской Федерации» dzimis  Rīgā) ir latviešu izcelsmes padomju un Krievijas mūziķis, dziedātājs, šovu vadītājs un producents. Krievijas Pirmā kanāla bērnu un izklaides raidījumu direktors (2001—2004). Vislielāko atpazīstamību ir ieguvis kā televīzijas raidījumu "Uzmini melodiju" un "Izjokošana" vadītājs.

 Biogrāfija 
Dzimis 1967. gada 5. jūnijā Rīgā, latviešu inženiera, vēlāk žurnālista Eižena Pelša ģimenē. Pats Valdis teicis, ka uzskata sevi vairāk par latvieti nekā krievu.Valdis Pelšs nav komunista mazdēls un sevi sajūt kā latvieti Viņam ir vecākais brālis Aleksandrs un jaunākā māsa Sabīne.

1983. gadā Valdis Pelšs absolvējis Rīgas speciālo skolu ar franču valodas padziļinātu apmācību. Beidzis Maskavas Valsts universitātes filozofijas fakultāti, vienu gadu nostrādājis PSRS Zinātņu akadēmijas Dabas zinību un tehnikas vēstures Institūtā kā jaunākais zinātniskais līdzstrādnieks.

1983.—1995. gados darbojās Maskavas Valsts universitātes jaunatnes teātrī (tagad — MVU Studentu teātris).Валдис Пельш — Лица — Первый канал

No 1987. gada strādā televīzijā. Vispirms — kā Maskavas Valsts universitātes KVN komandas spēlētājs, vēlāk — kā programmas "Oba-na!" režisors. 1994. gadā pēc Vladislava Listjeva piedāvājuma kļuva par raidījuma "Uzmini melodiju" vadītāju.

Pēc ORT bērnu un izklaides programmu departamenta direktora Sergeja Supoņeva traģiskās bojāejas 2001. gada decembrī televīzijas kanāla vadība iecēla šajā amatā V. Pelšu. Trīs gadu laikā, no 2001. līdz 2004. gadam, televīzijas kanālā parādījās tādas pārraides kā "Krievu rulete", "Tauta pret", "Suņu šovs" un citas. 2003. gadā, pēc četru gadu pārtraukuma, Pelšs atsāka vadīt pārraidi "Uzmini melodiju". Valdis Pelšs ir KVN Augstākās līgas žūrijas loceklis.

Valdis Pelšs ir grupas "Nelaimes gadījums" dibinātājs un dalībnieks (1983—1997). No 1996. līdz 1999. gadam un 2005. gadā viņš bija mūzikas ceremoniju "Zelta Gramofons" vadītājs (kopā ar Alekseju Kortņevu) .

No 2007. līdz 2008. gadam Pelšs bija politiskās partijas "Pilsoniskais spēks" augstākās padomes loceklis. 

Valdis Pelšs nodarbojas ar kinodokumentālo mākslu kā autors, producents un vadītājs. 2015. gadā Pirmajā kanālā tika pārraidīta viņa dokumentālā filma "Cilvēki, kas padarīja Zemi apaļu". Filma veltīta 1930. gadu aviācijas triumfam, tālajiem Čkalova un Gromova transpolārajiem pārlidojumiem. Filma saņēma sudraba balvu festivālā Corporate Media & TV Awards 2015 Kannās nominācijā "Vēsture un civilizācija". 2016. gada janvārī notika V. Pelša dokumentālās filmas par Maskavas valsts universitāti "Gudrākais debesskrāpis pasaulē" pirmizrāde.

 Privātā dzīve 
 Pirmā sieva (oficiāli 1988-2005) — juriste Olga Pelše;
 meita Eižena Pelše (dz. 1992).
 Otrā sieva — Svetlana Pelše (dz. Akimova) (oficiāli no 19.12.2006);
 meita IlvaВалдис Пельш окончательно развёлся!
 dēls Einars (dz. 2009)
 dēls Ivars (dz. 08.12.2014).Четырежды отец: у Валдиса Пельша родился сын

 Ģimene 
 Tēvs Eižens Pelšs (1928—2015) dzīvoja Rīgā, bija žurnālists, strādāja Latvijas radio.Пельш пошёл на поправку
 Māte Ella dzīvo Izraēlā, vecāki izšķīrās.
 Vecākais brālis Aleksandrs (no pirmās mātes laulības) bija televīzijas operators, tagad nodarbojas ar šovu biznesu Maskavā.Радиостанция «Эхо Москвы» / Передачи / Без дураков / Четверг, 24.05.2007: Валдис Пельш
 Jaunākā māsa Sabīne (dz. 1980) dzīvo Sanhosē (ASV), precējusies, vīrs Tomars.

 Atsauces 

 Ārējās saites 


Kategorija:1967. gadā dzimušie
Kategorija:Rīgā dzimušie
Kategorija:Maskavas Valsts universitātes absolventi
Kategorija:Krievijas aktieri
Kategorija:Padomju aktieri
Kategorija:Krievijas dziedātāji
Kategorija:PSRS dziedātāji
Kategorija:Krievijas latvieši